b'\n_START_ARTICLE_\nFrit Forum\n_START_SECTION_\nHistorisk\n_START_PARAGRAPH_\nFrit Forum er stiftet den 25. juli 1943._NEWLINE_Foreningens f\xc3\xb8rste formand var stud.polit. Erhard Jacobsen. Oprindeligt var det en lille kreds af yngre socialdemokrater, der var utilfredse med kulturen i de etablerede ungdomspartier og studenterbev\xc3\xa6gelser i K\xc3\xb8benhavn. Frit Forum \xc3\xb8nskede netop et frit forum for meningsudvekslinger og betragtninger \xe2\x80\x93 ogs\xc3\xa5 uden den tyske bes\xc3\xa6ttelsesmagts overv\xc3\xa5gning. Derfor fandt m\xc3\xb8derne i den f\xc3\xb8rste tid sted i fortrolighed p\xc3\xa5 loftslokalerne i LO-bygningen p\xc3\xa5 Rosen\xc3\xb8rns All\xc3\xa9. _NEWLINE_Efter Danmarks befrielse i 1945 indgik Frit Forum i det regul\xc3\xa6re studenterarbejde, og s\xc3\xb8gte at v\xc3\xa6re et uafh\xc3\xa6ngigt socialdemokratisk sindet alternativ til det radikalt sindede Studentersamfundet og det konservativt orienterede Studenterforeningen. Efterh\xc3\xa5nden som universiteterne blev udbygget i Danmark, etablerede Frit Forum sig ogs\xc3\xa5 i de \xc3\xb8vrige universitetsbyer \xe2\x80\x93 bl.a. i 1957 i Aarhus. Organisationen voksede gennem halvtredserne og tresserne (hvad der til tider f\xc3\xb8rte til gr\xc3\xa6nsestridigheder med DSU), blandt andet fordi Frit Forum i samme periode organiserede sig p\xc3\xa5 landets gymnasier, men ramtes h\xc3\xa5rdt af ungdomsopr\xc3\xb8ret. I 1973 blev Frit Forums afdelinger optaget i DSU._NEWLINE_Frit Forum beskrev ved sit 15-\xc3\xa5rs jubil\xc3\xa6um i 1959 sig selv som arbejderbev\xc3\xa6gelsens \xc3\xa5ndsarbejdere\xc2\xb9, og har traditionelt haft en bredere forst\xc3\xa5else af den socialdemokratiske arbejderbev\xc3\xa6gelse, end den rent partin\xc3\xa6re._NEWLINE_Fremtr\xc3\xa6dende socialdemokratiske politikere som Svend Auken, Mogens Lykketoft og Poul Nyrup Rasmussen har p\xc3\xa5 et tidspunkt st\xc3\xa5et i spidsen for Frit Forum, og en lang r\xc3\xa6kke andre politikere \xe2\x80\x93 bl.a. Mogens Camre \xe2\x80\x93 har ogs\xc3\xa5 haft deres gang i foreningen i studietiden. _NEWLINE_Politisk set er Frit Forum \xc3\xa5bent for ikke-socialdemokrater. Svend Auken understregede det i bogen D\xc3\xa9t, Svend mener, er... (s. 19):_NEWLINE_\xe2\x80\x9dMen det er ikke en betingelse, at man er socialdemokrat, for at v\xc3\xa6re med.\xe2\x80\x9d _NEWLINE_Denne position har givet Frit Forum st\xc3\xb8rre mobilitet p\xc3\xa5 universiteterne og i forhold til DSF, men har til tider har f\xc3\xb8rt til konflikt om hvor socialdemokratisk Frit Forum skal v\xc3\xa6re.\n_START_SECTION_\nFrit Forum Esbjerg\n_START_PARAGRAPH_\nAfdelingen blev startet af Poul Nyrup Rasmussen i 1960erne.\n_START_SECTION_\nFrit Forum DTU\n_START_PARAGRAPH_\nFrit Forum blev i 2006 etableret p\xc3\xa5 Danmarks Tekniske Universitet som et fors\xc3\xb8g p\xc3\xa5 at integrere de naturvidenskabelige uddannelser i den socialdemokratiske arbejderbev\xc3\xa6gelse. Foreningen oph\xc3\xb8rte i 2010.\n_START_SECTION_\nFrit Forum Bl\xc3\xa5gaard\n_START_PARAGRAPH_\nAfdelingen blev oprettet sent i 2004 som et fors\xc3\xb8g fra Frit Forums side p\xc3\xa5 at etablere p\xc3\xa5 l\xc3\xa6reseminarerne. Efter en l\xc3\xa6ngere periode blev samarbejdet integreret i det \xc3\xb8vrige Frit Forum samarbejde.\n_START_SECTION_\nDet nationale Frit Forum efter struktur\xc3\xa6ndringen\n_START_PARAGRAPH_\nefter struktur\xc3\xa6ndringen i 2016 gik foreningen over til at have en national landsledelse best\xc3\xa5ende af en landsformand, n\xc3\xa6stformand, foreningssekret\xc3\xa6r og international sekret\xc3\xa6r.'